Folketing
2006-04-21

Jeg kan bekræfte over for fru Karen Hækkerup, at forbrugeren stadig væk er beskyttet, og vi har også en købelov, så man skal ikke være nervøs for at foretage indkøb. Man kan sige, at med hensyn til den debat, vi har haft her i dag, har fru Karen Hækkerup jo meget ret i, at den meget nemt kommer til at lyde som en meget teknisk, juridisk debat. Ikke desto mindre må vi jo alle sammen erkende, at den også i sidste ende kan have en konsekvens for forbrugeren, og derfor er det også så vigtigt, at vi prøver at sikre os bedst muligt, så forbrugeren også fremover er beskyttet. (Kort bemærkning).